ניקולה מיטרוביץ'

ניקולה מיטרוביץ' (בסרבית: Никола Митровић; נולד ב-2 בינואר 1987) הוא כדורגלן סרבי המשחק בעמדת הקשר האחורי בזאלגרסגי.

קריירה
מיטרוביץ' גדל במחלקת הנוער של נפרדק קרושבץ מעיר הולדתו קרושבץ, וערך את הופעת הבכורה שלו במדי הקבוצה בשנת 2004. בקיץ 2007 נרכש על ידי פרטיזן בלגרד ובעונתו הראשונה בקבוצה זכה עמה בדאבל. בעונה שלאחר מכן הושאל חזרה לנפרדק. בשנת 2009 העביר קדנציה קצרה במדי וולגה ניז'ני נובגורוד מליגת העל הרוסית, ובשנת 2010 חזר בפעם השלישית למועדון נעוריו נפרדק.

בעונת 2010/2011 הגיע להונגריה והצטרף לאויפשט. לאחר עונה אחת במדי הקבוצה, נרכש מיטרוביץ' על ידי MOL וידי, גם היא מליגת העל ההונגרית, אותה אימן באותה תקופה פאולו סוזה. בשתי העונות שלו ב-MOL וידי רשם מיטרוביץ' 7 שערים ו-14 בישולים.

לקראת עונת  עבר סוזה לאמן את מכבי תל אביב. בעקבות רצונו של סוזה לצרף את מיטרוביץ', עבר השחקן בהעברה חופשית וחתם ב-4 באוגוסט 2013 על חוזה לעונה אחת עם אופציה לעונה נוספת. ב-24 באוגוסט 2013 ערך את הופעת הבכורה שלו במדי הקבוצה, במשחק הליגה הראשון לעונה מול הפועל עכו. בעונתו הראשונה בקבוצה זכה עמה באליפות, ובעונת  זכה עמה באליפות שנייה ברציפות, וכן בגביע המדינה (פתח בהרכב בניצחון 6-2 על הפועל באר שבע במשחק הגמר) ובגביע הטוטו. ב-10 בינואר 2016 שוחרר מהקבוצה וחתם בשאנגחאי שנשין הסינית, אולם שוחרר לאחר חצי עונה.

ב-31 באוגוסט 2016 חתם מיטרוביץ' על חוזה לעונה אחת עם אופציה לעונה נוספת בבני יהודה, אך שוחרר מהקבוצה באמצע העונה. ב-23 בינואר 2017 חתם מיטרוביץ' באנורתוסיס פמגוסטה. בספטמבר 2017 חתם מיטרוביץ' בנפרדק קרושבץ קבוצת נעוריו. ב-8 בינואר 2018 חתם עד לסוף העונה עם אופציה לנוספת בויסלה קרקוב. ב-8 באוגוסט 2018 חתם בקשלה האזרית. ב-29 ביולי 2019 חזר להונגריה וחתם בזלאגרסגי.

תארים
פרטיזן בלגרד
 אליפות: 2007/2008
 הגביע הסרבי: 2007/2008

מכבי תל אביב
 אליפות: 2013/2014, 2014/2015
 גביע המדינה: 2014/2015
 גביע הטוטו: 2014/2015

קישורים חיצוניים

הערות שוליים

כדורגלנים סרבים
קשרי כדורגל סרבים
קרושבאץ: כדורגלנים
כדורגלני נפרדק קרושבאץ
כדורגלני פרטיזן בלגרד
כדורגלני וולגה ניז'ני נובגורוד
כדורגלני אויפשט
כדורגלני פהרוואר
כדורגלני מכבי תל אביב
כדורגלני שאנגחאי שנשין
כדורגלני בני יהודה תל אביב
כדורגלני אנורתוסיס פמגוסטה
כדורגלני ויסלה קרקוב
כדורגלני שמאחי
כדורגלני נבחרת סרביה
כדורגלנים זרים בישראל
ספורטאים סרבים ברוסיה
ספורטאים סרבים בהונגריה
ספורטאים סרבים בישראל
ספורטאים זרים בסין
ספורטאים סרבים בקפריסין
ספורטאים סרבים בפולין
ספורטאים זרים באזרבייג'ן
סרבים שנולדו ב-1987